CO POPRAD

Hormonálna jóga – víkendový kurz
2024-02-17 02:00 - 2024-02-18 06:00 (Europe/Bratislava) | Harmony studio, Rázusova 4746, Poprad, 05801, Slovenská republika
Kurz je určený predovšetkým pre ženy s hormonálnou nerovnováhou. Samozrejme, ako aj pre ženy nad 35 rokov, ktoré chcú ostať naďalej krásne, spokojné a vitálne. Jednoducho cvičiť túto zostavu ako prevenciu.
HORMONÁLNA JOGA – VÍKENDOVÝ KURZ
Poprad 17.-18. február 2024
Sobota: 10:00 – 18:00
Nedeľa: 11:00 – 14:00
Hlavným cieľom tohto kurzu je naučenie sa celej zostavy, aby si ju potom klientky mohli cvičiť z pohodlia domova. Taktiež obdržia príručku s podrobným popisom celej zostavy hormonálnej terapie ako aj audio nahrávku zostavy HJ. Cvičenie trvá približne 37 minút. Cviky sú jednoduché a ľahko zvládnuteľné aj pre začiatočníčky, ktoré s jogou zatiaľ nemajú predchádzajúce skúsenosti.
cena kurzu: 100€ (v cene kurzu sú podklady na cvičenie doma spolu s audio nahrávkou na cvičenie HJ)
Kurzom vás bude sprevádzať Barbora Orolínová, medzinárodne certifikovaná lektorka jogy, ktorá prešla školením HJT u samotnej Dinah Rodriques.

Kurz – Jóga ako zdravý pohyb
2024-02-25 09:00 | Harmony studio, Rázusova 4746, Poprad, 05801, Slovenská republika
Priznajme si, že naše telo je jediné miesto, kde musíme tráviť čas. Od začiatku až do konca…
Zaslúži si aby sme sa o neho starali, venovali mu pozornosť a boli za neho vďační.
Príďte obnoviť prepojenie s vaším telom a naučte sa žiť vo vlastnom tele. Vnímať jeho signály a nájsť vnútornú rovnováhu, cítiť sa vo svojom tele lepšie, prepojiť sa s ním.
Zdravie prichádza vtedy, keď sa rozhodneme byť zdravý 🥰
Ak sa chceš o svoje telo postarať pridaj sa k nám do kurzu Joga ako zdravý pohyb
Začíname: 25. februára 2024 o 17:00
( lekcie budú vždy v nedeľu o 17:00 )
Cena: 60 Eur / 7 lekcií / 60 minút
Prihlás sa na:
0905 777568
zuzka@harmonystudio.sk
Kurzom vás prevedie Zuzka Čurná – certifikovaná inštruktorka jogy.

Po pôrode do formy – Fitmamaclub workshop
2024-05-06 03:00 - 06:00 | Cvičisko Poprad, Fraňa Kráľa 14, Poprad, 05801, Slovenská republika
NA WORKSHOPE SI UKÁŽEME, AKO SA DÁ PRACOVAŤ S DIASTÁZOU A AKO MÔZE BYŤ TVOJE BRUŠKO OPÄŤ PLOCHÉ A FUNKČNÉ
Túžiš po plochom brušku? Myslíš si, že vyvalené bruško s diastázou je daň za materstvo? Vyvediem ťa z omylu. Aj s diastázou sa dá pracovať a tvoje bruško môže byť opäť ploché a funkčné, len mu treba dopriať pozornosť.
Každá žena potrebuje po pôrode starostlivosť o seba. Ak si to zanedbala, tvoje telo ti to dá bolesťou na vedomie. Dôležité je nečakať a začať s tým niečo robiť. A preto neváhaj a prihlás sa na pohybový workshop Po pôrode do formy, ktorý bude 6. apríla v Poprade.
MÁŠ PROBLÉMY S PANVOVÝM DNOM, TRÁPI ŤA BOLESŤ CHRBTICE ČI INKONTINENCIA?
Tento workshop je vhodný pre ženy a mamičky, ktoré majú dlhodobo rôzne popôrodné ťažkosti (bolesť chrbtice, inkontinencia a pod.) a trápia ich dlhodobé problémy s panvovým dnom či s diastázou a je tiež určený pre tie ženy, ktoré sú vo fáze tesne po pôrode a chcú svoje bruško zrehabilitovať, aby sa podobným problémom a bolestiam vyhli.
Súčasťou workshopu je aj základná diagnostika bruška – v akom je stave, či ide o diastázu alebo iba rozostup. Povieme si ako s bruškom pracovať a rehabilitovať, ukážeme si ako cvičiť bruško a panvové dno a zapájať ich do bežných činnosti, tak aby nás nebolel chrbát či bedrové kĺby.
PROGRAM, KTORÝ JE NAJKRATŠOU CESTOU K ZDRAVÉMU A FUNKČNÉMU TELU BEZ BOLESTI
Počas 10 ročnej práce so ženami s popôrodnými problémami som zdokonaľovala svoj Fitmama – harmony physio program zameraný na zdravé pohybové návyky, ktorý je pre mňa momentálne najkratšou cestou k zdravému funkčnému telu bez bolesti. Stavia na pevných základoch zvnútra smerom von a vytvára tak rovnovážne pôsobenie síl svalov a fascií v celom tele od päty po hlavu. Ako obrovský prínos programu vnímam edukáciu, pochopenie a navnímanie sa na svoje telo, pretože ak raz pochopíme ako to v našom tele funguje, vieme adekvátne rýchlo reagovať na znamenia tela bolesťou a nebudeme čakať , až bolesti prerastú do chronických problémov.
Mojím cieľom je ľudsky a zrozumiteľne vysvetliť zložité informácie o fungovaní tela tak, aby ich každý klient pochopil a vedel využiť k zdravému a funkčnému pohybu. Klientov vediem k tomu, aby sa sami dokázali o svoje telo starať , aby ich pohyb bol funkčný a zdravý a hlavne aby sa svoje telo naučili efektívne používať počas bežného dňa, pretože to je pohyb, ktorý naše telo ovplyvňuje najviac. Používam pri tom princípy, ktoré majú veľký vplyv a dlhodobý efekt.
Bezbolestná pravidelná menštruácia, zdravé tehotenstvo, prirodzený pôrod a popôrodné obdobie bez bolesti sú témy, ktorým sa do hĺbky venujem a neustále sa v týchto témach vzdelávam a sprevádzam ženy na ceste k zdravému pohybu.
Teším sa na TEBA, teším sa na VÁS už 6. apríla v Poprade.
S láskou
Lucia Mensák
Pohybový kouč a terapeut, fitness tréner s osteopatickým prístupom
Dôležité!!! Kapacita je veľmi obmedzená.
Prihlášku nájdeš tu:
https://lacademy.sk/fitmamaclub-workshop-poprad/

Degustačný večer v Lahodnostiach venovaný Konope siatej (technickej)
2024-06-16 09:00 | Lahodnosti, Sobotské Námestie 43, Poprad - Spišská Sobota, 05801, Slovenská republika
Ďalší termín nášho degustačného večera získal svoje tváre, termín a tému. Konopa siata bola v našich končinách pôvodná rastlina so širokým uplatnením. V súčasnosti sa využíva na výrobu viac ako 10 000 produktov (potravinárstvo, stavebníctvo, kozmetika, atď…) po celom svete. My sme sa rozhodli Vám priblížiť jej variácie pri jej využití a príprave v kuchyni. Tak príďte ochutnať a dozvedieť sa viac o tejto všestrannej rastline. 🌱💚

Beh na boso Tatry
2024-08-25 01:00 - 04:00
Už 25. augusta sa vo Veľkej Lomnici uskutoční prvý beh na boso pod Tatrami, unikátne podujatie pre celú rodinu, ktoré sa bude konať na golfovom ihrisku Black Stork. Deti do 12 rokov majú štartovné zdarma, dospelí 3 alebo 10 eur v predpredaji. Inšpiráciu organizátori čerpali z úspešných ročníkov v Prahe.

Putovanie za históriou Nového Smokovca
2024-09-21 02:15 - 09:00 | Stretnutie pred Bielym evanjelickým kostolom, Nový Smokovec, Vysoké Tatry, Slovenská republika
Putovanie za históriou Nového Smokovca je náučná prechádzka z cyklu Putovanie za históriou regiónu Vysoké Tatry. Absolvujete dvojhodinové spoznávanie histórie, pamiatok a zaujímavostí najznámejších tatranských osád s odborným výkladom. Podujatie je bezplatné.

AJURVÉDA
2024-10-28 10:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
🌿 Zoznámte sa s Ajurvédou – starovekou vedou o zdraví a rovnováhe! 🌿
Chcete sa dozvedieť viac o tom, ako môžete pomocou ajurvédy zlepšiť svoje zdravie a harmóniu tela i mysle? Pridajte sa na náš workshop s lektorkou Mgr. Jana Gurníková, ktorá vás prevedie základmi ajurvédy a ukáže vám, ako tieto princípy uplatniť vo svojom živote.
Na workshope sa dozviete:
✨ Ako ajurvéda funguje a ako ju aplikovať do bežného života.
🍂 Tipy na stravu a starostlivosť o telo podľa ročných období.
🧘‍♀️ Ako prispôsobiť svoj životný štýl na podporu fyzickej a duševnej rovnováhy.
Lektorka Mgr. Jana Gurníková je odborníčkou na ajurvédu s dlhoročnými skúsenosťami, ktorá vám pomôže porozumieť základom tejto starovekej filozofie a ukáže vám praktické tipy na jej využitie v každodennom živote.
📅 Kedy: 28. októbra o 18.00hod
📍 Kde: Coworking Poprad
Nezmeškajte príležitosť zistiť, ako môžete žiť zdravšie a harmonickejšie pomocou ajurvédy. Viac info tu: https://potvory.sk/ajurveda

TRAIL2GETHER – Vysoké Tatry
2025-03-26 10:30
Poď si s nami zabehať, stretávame sa každú stredu večer.
Aktuálne informácie o tohtotýždňovej trase nájdeš vždy na Facebooku.
Trasa má väčšinou do 10 km a tempo prispôsobujeme skupine.
Neváhaj sa k nám pripojiť! Tešíme sa na Teba!

LESNÝ KÚPEĽ – CESTA K HARMÓNII S PRÍRODOU
2025-03-27 08:00 - 15:30 | Kinosála Múzea TANAP-u, Tatranská Lomnica 64, Vysoké Tatry, 059 60, Slovenská republika
Múzeum Tatranského národného parku v spolupráci so Slovenskou asociáciou lesného kúpeľa pozýva na jedinečné podujatie, ktoré priblíži silu prírody a ukáže, ako čerpať z jej liečivých účinkov.
* Kedy? Štvrtok 27. marca 2025 o 16:00
* Kde? Kinosála Múzea TANAP-u, Tatranská Lomnica
Hlavným hosťom podujatia bude Ing. Berta Stašková, odborníčka na lesnú terapiu a zakladateľka Slovenskej asociácie lesného kúpeľa, ktorá predstaví princípy tejto jedinečnej metódy.
Počas podujatia sa účastníci dozvedia:
* Čo je lesný kúpeľ a ako pozitívne ovplyvňuje fyzické aj duševné zdravie
* Ako prebieha táto forma terapie v praxi
* Aké sú možnosti rozvoja lesných kúpeľov v Tatranskom národnom parku
Stačí prísť a zažiť atmosféru spojenia s prírodou – spoznať osobitý spôsob relaxácie a regenerácie.
Vstup je voľný!
Viac informácií:
muzeum@tanap.sk | +421 905 366 748
www.tanap.sk/podujatia-v-muzeu/
